Gesonde Seks Huiswerk #26 – Musiek Seks | Timothy Kieswetter's Blog oor Gesonde Seksualiteit
Gesonde Seks Huiswerk #26 – Musiek Seks
Posted on January 6, 2012 by Timothy Kieswetter
Gesonde Seks Huiswerk #26
Musiek is die enigste iets wat almal kan verstaan – maak nie saak watter ras of klas jy is nie. Dit oorskry alle grense, dit is die oorbruggingsmedium van die individu. Dit het die vermoë om jou emosies aan te raak; dit maak jou rustig as jy kwaad is en dit kan jou opwek met polsende ritme.
As musiek so 'n kragtige rol in ons lewens speel, hoekom inkorporeer ons dit nie in ons sekslewe nie? Die wêreldbekende seksuoloog, Dr Ruth Westheimer, is eintlik gekant teen agtergrondmusiek tydens seks omdat dit intimiteit kan verdoof. Sy raai aan dat julle eerder op mekaar moet konsentreer as op die musiek.
Vandag se Gesonde Seks Huiswerk werk daarom bietjie anders – jy is nie veronderstel om op die musiek te konsentreer en van jou maat te vergeet nie. Die musiek gaan jou wel help om al jou aandag op jou maat te vestig. Dit sal juis help om die sensasie en seksualiteit tussen julle op te jaag eerder as om dit uit te doof.
Dit is daar om 'n nuwe stomende dimensie in julle sekslewe te bring! Die ritme en atmosfeer gaan die toonsetter wees; julle liefdemakery moet by die musiek pas. As die musiek vinnig en polsend is, moet jou sekspassies ook versnel; as dit weer stadig en rustiger raak, moet jy eerder sensueel en stadig te werk gaan.
As jy lus is vir lang intieme-seks, luister na klasieke-musiek.
As jy lus is vir aggressiewe-seks, kan jy nie verkeerd gaan met jou gunsteling rock-en-roll -liedjie nie.
As jy lus is vir passievolle-seks, kan julle altyd na julle gunsteling liefdes-liedjie luister.
As jy lus is vir energieke-seks, dan is die nuutste R&B of pop-album net die ding.
Seks moet meer wees as iets wat julle net doen, maar wanneer seks 'n melodie uit die hart word, kan julle waarlike Gesonde Seks hê!
1 thought on "Gesonde Seks Huiswerk #26 – Musiek Seks"
Heidi on January 6, 2012 at 11:51 am said:
Die musiek het defnitief 'n effek op ons passie. Ons geniet dit BAIE om saam met musiek seks te he!!!!